पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर में बैंक और कियोस्क सेंटर के बाहर फिर लंबी कतारें दिखने लगी हैं। रुपए निकालने पहुंचने वालों में अधिकांश बुजुर्ग हैं। किसी के खाते में रिश्तेदार ने रुपए डाले हैं तो कोई पेंशन निकालने के लिए कतार में बैठकर परेशान हो रहा है।
शुक्रवार को जयस्तंभ स्थित बैंक ऑफ इंडिया और शनवारा के कियोस्क सेंटर पर बड़ी संख्या में बुजुर्ग खातों से रुपए निकालने के लिए बैठे नजर आए। बैंक ऑफ इंडिया के बाहर बैठे बुजुर्गों से पूछने पर उन्होंने बताया कर्फ्यू के कारण कामकाज बंद है। जो रुपए खाते में पड़े हैं, गुजर-बसर के लिए वही निकालने आए हैं। एक बुजुर्ग ने कहा घर चलाने के लिए कुछ नहीं है। बेटा दूसरे शहर में काम करता है। उसने खाते में रुपए डाले हैं लेकिन निकालने के लिए बैंक के बाहर कतार में लगना पड़ रहा है।
कियोस्क सेंटर के बाहर बैठी कातिया महाजन और मीराबाई ने बताया विधवा पेंशन की राशि निकालने के लिए दो घंटे से बैठे हैं लेकिन कियोस्क संचालक नहीं आया है। उसे फोन किया तो कुछ देर में आने का कहा। कर्फ्यू के बाद से परेशानी बढ़ गई है। इसलिए रुपए निकालना जरूरी हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn